**Daudzpusējs nolīgums M330,**

**kas noslēgts saskaņā ar Eiropas valstu nolīguma par bīstamo kravu starptautiskajiem pārvadājumiem ar autotransportu (*ADR*) 1.5.1. iedaļu,**

**saistībā ar apliecībām par autovadītāja apmācību saskaņā ar *ADR* 8.2.2.8.2. punktu un drošības konsultanta sertifikātiem saskaņā ar *ADR* 1.8.3.7. punktu**

1) Atkāpjoties no *ADR* 8.2.2.8.2. punkta pirmajā apakšpunktā izklāstītajiem noteikumiem, visas apliecības par autovadītāja apmācību, kuru derīguma termiņš beidzas laika posmā no 2020. gada 1. marta līdz 2021. gada 1. februārim, ir derīgas līdz 2021. gada 28. februārim. Šo apliecību derīguma termiņu pagarina uz pieciem gadiem, ja autovadītājs iesniedz pierādījumus par savu dalību atkārtotās apmācībās saskaņā ar *ADR* 8.2.2.5. punktu un ja viņš ir nokārtojis eksāmenu saskaņā ar *ADR* 8.2.2.7. punktu pirms 2021. gada 1. marta. Jaunais apliecības derīguma termiņš sākas līdz ar dokumenta, kura derīguma termiņš jāpagarina, sākotnējā derīguma termiņa beigu datumu.

2) Atkāpjoties no *ADR* 1.8.3.16.1. punktā izklāstītajiem noteikumiem, visi bīstamo kravu pārvadāšanas drošības konsultanta profesionālās kvalifikācijas sertifikāti, kuru derīguma termiņš beidzas laika posmā no 2020. gada 1. marta līdz 2021. gada 1. februārim, ir derīgi līdz 2021. gada 28. februārim. Šo sertifikātu derīguma termiņu pagarina uz pieciem gadiem, sākot no to sākotnējā derīguma termiņa beigu datuma, ja to turētāji ir nokārtojuši eksāmenu saskaņā ar *ADR* 1.8.3.16.2. punktu pirms 2021. gada 1. marta.

3) Šis nolīgums ir spēkā līdz 2021. gada 1. martam attiecībā uz pārvadājumiem to *ADR* Līgumslēdzējvalstu teritorijās, kuras ir parakstījušas šo nolīgumu. Ja to pirms minētā datuma atceļ kāds no parakstītājiem, tas paliek spēkā līdz iepriekš minētajam datumam tikai attiecībā uz pārvadājumiem to *ADR* Līgumslēdzējvalstu teritorijās, kuras ir parakstījušas šo nolīgumu un nav to atcēlušas.

***ADR* jautājumos kompetentās institūcijas**

**Latvijas Republikā vārdā**

/Parakstīts elektroniski/

**Ilonda Stepanova**

Latvijas Republikas

Satiksmes ministrijas

valsts sekretāre